text: [{"text_idx": "#000002", "text": "Ubushiku bumo ulucelo Vusi balimwitile kuli ba nakulu, \u201cVusi, napapata twala ilini ili ku bafyashi bobe. Balefwaya ukupanga keke iyikalamba iya pa bwinga bwakwa nkashi yobe.\u201d"}, {"text_idx": "#000004", "text": "Munshila pakuya ku bafyashi bakwe, Vusi akumenye abalumendo babili baletola fuluti. Umulumendo umo asompwele ilini kuli Vusi alitoba ku cimuti. Ilini lyalitobeke."}, {"text_idx": "#000006", "text": "\u201cFinshi wacita?\u201d Vusi ali lilile. \u201d Ilini lilya lyaciba lya keke. Keke yaciba yapa bwinga bwakwa nkashi yandi. Finshi nkashi yandi alalanda nga takwabe keke ya bwinga.?"}, {"text_idx": "#000008", "text": "Abalumendo balilombele ubwelelo pa kutumfya Vusi. \u201d Tapali ifyo twingacita pali keke, lelo senda inkonto upele nkashi yobe,\u201d efyo umo asosele. Vusi alikonkenyepo ubulendo bwakwe."}, {"text_idx": "#000010", "text": "Munshila akumenye abaume babili balekula ing\u2019anda. \u201d Kuti twabomfyako icimuti ico icakosa?\u201d efyo umo aipwishe. Lelo icimuti tacakosele icakukulilako, efyo caputwike."}, {"text_idx": "#000012", "text": "\u201cFinshi wacita?\u201d Vusi ali lilile. \u201cIco icimuti caciba bupe bwakwa nkashi yandi. Abatola ama fuluti ebacimpela icimuti pantu ba citoba ilini lya keke. Keke yaciba yapa bwinga bwakwa nkashi yandi. Nomba tapali ilini, tapali keke, elyo tapali na ubupe. Finshi nkashi yandi alalanda?"}, {"text_idx": "#000014", "text": "Bakakula balilombele ubwelelo paku kontola icimuti. \u201cTapali ifyo twingacita pali keke, lelo bula ifyani ifi upele nkashi yobe,\u201d efyo umo asosele. Lelo Vusi alikonkenyepo ubulendo bwakwe."}, {"text_idx": "#000016", "text": "Munshila, Vusi akumenye umulimi na ing\u2019ombe. \u201cYangu ifyani ifi ubusuma, kuti nalyapo utunono?\u201d efya ipwishe ing\u2019ombe. Lelo ifyani fyaliweme sana icakuti ing\u2019ombe yalilile fyonse."}, {"text_idx": "#000018", "text": "\u201cFinshi wacita?\u201d Vusi ali lilile. \u201cIfyani ifyo fyaciba bupe bwakwa nkashi yandi. Bakakula bacimpela ifyani pantu ba cikontola icimuti icacifuma ku batola amafuluti. Abatola amafuluti ba cimpela icimuti pantu bacitoba ilini lya keke yakwa nkashi yandi. Keke yaciba yapa bwinga bwakwa nkashi yandi. Nomba tapali ilini, tapali keke, elyo tapali na ubupe. Finshi nkashi yandi alalanda?"}, {"text_idx": "#000020", "text": "Ing\u2019ombe yali lomba ubwelelo pali bu kaitemwe. Umulimi ali sumina ukuti ing\u2019ombe iye na Vusi nga ubupe bwakwa nkashi yakwe. Efyo Vusi akonkenyepo."}, {"text_idx": "#000022", "text": "Lelo ingo\u2019mbe yalibutwike ukubwelela kuli shibulimi panshita ya cakulya ca mulalilo. Na Vusi alilubile pa bulendo bwakwe. Afikile ku bwinga bwakwa nkashi yakwe ubushiku sana. Abeni baitile ninshi nabatampa na ukulya."}, {"text_idx": "#000024", "text": "\u201cNalacita shani?\u201d Vusi ali lilile. \u201clIya ing\u2019ombe iyi butwike yali ya bupe, pa fyani bakakula bampele. Bakakula bacimpela ifyani pantu ba cikontola icimuti ica cifuma ku batola ama fuluti. Abatola ama fuluti ba cimpela icimuti pantu ba citoba ilini lya keke. Keke yaciba yapa bwinga. Nomba tapali ilini, tapali keke, elyo tapali na ubupe.\u201d"}, {"text_idx": "#000027", "text": "Illustrated by: Wiehan de Jager"}, {"text_idx": "#000029", "text": "Read more level 4 stories:"}]